钦定古今图书集成/历象汇编/历法典/第081卷 > 历生失度判 王冷然
## 钦定古今图书集成/历象汇编/历法典/第081卷 > 历生失度判 王冷然

“律吕之本，今古攸尚。周行殷历，孔子于是兴嗟；汉袭
秦正，刘歆以之条奏：莫不考于经传，稽之气象。惟彼
历生，称明算法，理辨铜壶晓唱，则听鸡鸣；玉斗夜回，
方看蚁转。何得轻于秒忽，失以毫厘？”裨灶多言，岂知
天道？羲和废职，几乱人时。遂令太史罢占，畴人废业，
陆佐公之漏刻，莫见新成；张平子之浑仪，但闻虚设。
“既失推蓂之典，何逃《寘棘》之刑。”